กูรูชี้ตลาดทองเข้าสู่ขาลงอย่างแท้จริง
ประธานเอ็มทีเอส โกลด์ แม่ทองสุกชี้ตลาดทองเข้าสู่ภาวะขาลงอย่างแท้จริง ราคาในประเทศบาทละ 18,600-18,700
16 เม.ย. 2556

ประธานเอ็มทีเอส โกลด์ แม่ทองสุกชี้ตลาดทองเข้าสู่ภาวะขาลงอย่างแท้จริง ราคาในประเทศบาทละ 18,600-18,700
นายแพทย์กฤชรัตน์ หิรัณยศิริ ประธานกลุ่มบริษัทเอ็มทีเอส โกลด์ แม่ทองสุก เปิดเผยว่า เมื่อคืนนี้ราคาทองคำในตลาดโลกร่วงลงอย่างรุนแรงหลุด 1,400 เหรียญสหรัฐต่อออนซ์ และร่วงต่อในช่วงเช้ามาถึงจุดต่ำสุดที่ 1,330 เหรียญสหรัฐต่อออนซ์ ส่งผลให้บริษัทกำหนดราคาขายราคาทองคำวันนี้ที่ บาทละ18,450-18,550 บาท
อย่างไรก็ตามขณะนี้ราคาทองคำขึ้นมาแล้วที่1,562 เหรียญสหรัฐต่อออนซ์หรือ บาทละ 18,600-18,700 บาท
ราคาทองคำในตลาดโลกที่ร่วงลงแรงกว่า 13 %ถ้าคิดเป็นเงินบาทนี้ทำให้คาดว่าเปิดตลาดวันพรุ่งนี้ นักลงทุนที่เปิดสถานะลองหรือซื้อทองคำไว้ต้องถูกบังคับขาย
อย่างไรก็ตามราคาทองคำที่ลดลงมาอย่างต่อเนื่องทำให้ลูกค้าของบริษัทส่วนใหญ่เป็นสถานะช็อตหรือขายไว้จึงไม่ได้รับผลกระทบมากนัก
ราคาทองคำที่ปรับตัวลดลงมาโดยหลุด 1.9หมื่นบาทต่อบาททองคำหรือหลุด 1,400 เหรียญสหรัฐต่อออนซ์นี้นับว่าเป็นไปตามโกลด์ แมน ซาคส์ โบรกเกอร์ในตลาดโลกที่คาดไว้ว่าปลายปีราคาทองคำจะร่วงลงมาที่ 1,350 เหรียญสหรัฐต่อออนซ์และปีหน้าที่ 1,250 เหรียญสหรัฐต่อออนซ์ แต่ลงเร็วกว่าคาด
อย่างไรก็ตามนักลงทุนทองแท่งระยะยาวถือว่าซื้อลงทุนได้ เพราะราคาลงมาถูกแล้ว แต่นักลงทุนระยะสั้นให้ออกจากตลาดไปและไปช็อต หรือขายทองคำล่วงหน้าในตลาดโกลด์ฟิวเจอร์ส ตลาดสัญญาซื้อขายล่วงหน้าแทน เพื่อทำกำไรจากราคาทองคำขาลง
"ตอนนี้เรียกว่าจบตลาดทองในภาวะกระทิง เข้าสู่ภาวะหมีหรือราคาทองขาลงอย่างแท้จริงแล้ว"นายแพทย์กฤชรัตน์